b'\n_START_ARTICLE_\nFukuokan metro\n_START_SECTION_\nHistoria\n_START_PARAGRAPH_\nFukuokan kaupunginvaltuusto teki p\xc3\xa4\xc3\xa4t\xc3\xb6ksen metroj\xc3\xa4rjestelm\xc3\xa4n rakentamisesta joulukuussa 1973. Metron ensimm\xc3\xa4inen osa, K\xc5\xabk\xc5\x8d-linjan 5,8 kilometri\xc3\xa4 pitk\xc3\xa4 osuus, avattiin liikenteelle Muromin ja Tenjinin asemien v\xc3\xa4lill\xc3\xa4 26. hein\xc3\xa4kuuta 1981. K\xc5\xabk\xc5\x8d-linjan jatke ja Hakozaki-linjan ensimm\xc3\xa4inen, puolen kilometrin pituinen osuus avattiin seuraavan vuoden huhtikuussa. Sen j\xc3\xa4lkeen metroverkko on laajentunut v\xc3\xa4hitellen. Fukuokan lentoasemalle metroyhteys valmistui vuonna 1993 ja metron kolmas linja, Nanakuma-linja, otettiin k\xc3\xa4ytt\xc3\xb6\xc3\xb6n vuonna 2005.  _NEWLINE_Rakenteilla on noin 1,4 kilometrin pituinen jatke Nanakuma-linjalle. Sen on arvioitu valmistuvan vuonna 2022.'